Bedel-houding gaan stop | Die Vryburger
Bedel-houding gaan stop
October 25, 2014 - Nuus - 1 comment
Die ANC regering gaan glo nie meer die bedelhande van openbare ondernemings goedsmoeds help wat nie self die mas wil opkom nie.
Die Minister van Finansies, Nhlanhla Nene, het die aankondiging gemaak tydens die tussentydse begroting wat hy in die parlement voorgelê het.
Benewens die reuse bedrag wat aan Eskom beskikbaar gestel gaan word met die verkoop van staatseiendomme ter waardee van nagenoeg R20 miljard, is die Poskantoor ook in die ry van openbare bedelaars vir hulp, maar dit blyk egter dat die minister nie gretig is om die diens finansieel te help nie.
Die Poskantoor se sake is so ellendig dat hulle waarskynlik nie die salarisse aan die einde van Oktober sal kan betaal nie.
Hy het gesê hulp kan net verleen word waar openbare ondernemings met ’n haalbare, en geloofwaardige sakeplan na vore kom in hulle aansoek om finansiële hulp.
Nhlanhla Nene reken die moontlikheid bestaan dat sekere ondernemings waarskynlik beter sal doen as hulle geprivatiseer word.
Foto – Nhlanhla Nene
One thought on “Bedel-houding gaan stop”
Arnold October 26, 2014 at 10:20 am
Wie gaan so mal wees om Staatseiendomme te koop met die swaard van onteiening wat oor almal se koppe hang?
Wie gaan geld in ‘n private onderneming stort met Beee en al daardie wette wat afgedwing word?
Watter swart besigheid gaan ‘n sukses maak van ‘n gevoude staats instelling.?
Wie gaan die “oorname” finansier?
Die staat is besig om bankrot te speel, en wil nou van alle warm patats ontslaë raak.
Ek geniet hierdie staats inploffing tot in sy oordrewe trap.
Nie lank gelede nie was die weermag ook in ‘n verknorsing omdat hulle ook nie salarisse kon betaal nie. Gaan hulle die “Army” ook privatiseer?
Nie lank nie, en die polisiediens is volgende. Net hulle uitgawes op vernielde voertuie was ook al in die nuus.